Public procurement notice: Contract Notice
Published: 2022-02-04
Buyer: Oulun kaupunki
Country: FI
Contract type: Services
Procedure: Restricted procedure
CPV classification: 79400000 | 85000000 | 85100000: Health services | 85300000
Estimated value: 300000000 EUR
Submission deadline: 2026-02-01

Technical requirements: Palveluntuottajarekisterissä hankinnan kohteena ovat sosiaalihuoltolain ja lastensuojelulain perusteella lapsille, nuorille ja perheille järjestettävät palvelut sekä näiden palveluiden kehittämispalvelut.
Hankinta toteutetaan joustavana sähköisenä palveluntuottajarekisterinä, (jatkossa palveluntuottajarekisteri), joka tarkoittaa tilaajan suunnittelemaa ja kuvaamaa hankintalain periaatteiden mukaista menettelyä hankinnan kohteena olevien palveluiden hankkimiseen. Kyseessä ei ole hankintalain 42 §:n tarkoittama puitejärjestely. Hankinnan sähköisenä järjestelmänä hyödynnetään soveltuvin osin hankintalain 49 – 52 §:n tarkoittamaa dynaamista hankintajärjestelmää.
Palveluntuottajarekisteri on voimassa neljä (4) vuotta sen perustamisesta lukien, minä aikana palveluntuottajarekisterin sisäiset tarjouskilpailut tehdään. Tilaaja voi jatkaa palveluntuottajarekisterin voimassaoloa uudella hankintailmoituksella. Palveluntuottajan on jätettävä osallistumishakemus palveluntuottajarekisterin niihin luokkiin, joihin palveluntuottaja haluaa jättää tarjouksia. Kun palveluntuottaja on hyväksytty luokkaan, palveluntuottaja saa luokassa lähetettävät tarjouspyynnöt.
Oulun kaupunki vastaa palveluntuottajarekisterin perustamisesta ja ylläpitämisestä kaikkien hankintayhteistyöhön osallistuvien tilaajien puolesta ja lukuun. Kukin tilaaja tekee itse hankintasopimukset palveluntuottajarekisteriin hyväksyttyjen palveluntuottajien kanssa ja vastaa itse yksin sopimusvelvoitteistaan suhteessa palveluntuottajiin. Palveluntuottajarekisteri ja sen kohteena olevien palveluiden järjestämisvastuu siirtyvät 1.1.2023 Pohjois-Pohjanmaan hyvinvointialueen vastuulle.
Hankintayksikkö varaa palveluntuottajarekisterin perustamisvaiheessa 9.3.2022 klo 10 mennessä saapuneiden osallistumishakemusten käsittelyyn 20 päivää. Tilaaja voi pidentää edellä mainittua aikaa perustellusta syystä, esimerkiksi hakemusten suuren määrän takia. Ensimmäiset palveluntuottajarekisterin sisäiset tarjouspyynnöt lähetetään, kun ainakin kaikki asetettuun määräaikaan mennessä saapuneet hakemukset on käsitelty.
Palveluntuottajarekisterin kohde ja ehdot on kuvattu osallistumispyynnön liitteessä "Palveluntuottajarekisterin periaatteet".
Hankinnan kohteena luokassa 1 ovat perhetyö, lapsiperheiden kotipalvelu ja kotipalvelun tukipalvelut, sosiaalisen kuntoutuksen palvelu, ammatillinen tukihenkilötoiminta, lapsen ja vanhemman tapaamisten valvonta sekä kasvatus- ja perheneuvonta.
Perhetyöllä tarkoitetaan hyvinvoinnin tukemista sosiaaliohjauksella ja muulla tarvittavalla avulla tilanteissa, joissa asiakas ja hänen perheensä tai asiakkaan hoidosta vastaava henkilö, tarvitsevat tukea ja ohjausta omien voimavarojen vahvistamiseksi ja keskinäisen vuorovaikutuksen parantamiseksi. Perhetyöllä tuetaan myös kodin arjen ja arkirutiinien hallintaa. Perhetyö voi toteutua kaikissa lapsen ja perheen arjen ympäristöissä, kuten kotona, koulunkäyntiin liittyen, harrastuksissa ja vastaavissa.
Lapsiperheiden kotipalvelu on palvelua, jolla huolehditaan, että henkilö tai perhe suoriutuu jokapäiväiseen elämään kuuluvista toiminnoista kodissaan ja asuinympäristössään. Kotipalvelulla tarkoitetaan asumiseen, hoitoon ja huolenpitoon, toimintakyvyn ylläpitoon, lasten hoitoon ja kasvatukseen, asiointiin sekä muihin jokapäiväiseen elämään kuuluvien tehtävien ja toimintojen suorittamista tai niissä avustamista.
Kotipalvelun tukipalvelut ovat ateria-, vaatehuolto- ja siivouspalveluja, sosiaalista kanssakäymistä edistäviä palveluja sekä muita vastaavia palveluita, joiden avulla luodaan ja ylläpidetään henkilön tai perheen kodissa sellaisia olosuhteita, jotka mahdollistavat suoriutumisen jokapäiväiseen elämään kuuluvista toiminnoista mahdollisimman itsenäisesti ja turvallisesti.
Sosiaalisen kuntoutuksen palvelu on sosiaaliohjauksen keinoin toteutettavaa tehostettua tukea sosiaalisen toimintakyvyn vahvistamiseen, syrjäytymisen torjumiseen ja osallisuuden edistämiseen. Sosiaaliseen kuntoutukseen voi kuulua esimerkiksi vertais- tai muuta ryhmätoimintaa tai ohjausta, neuvontaa ja valmennusta arjen toiminnoista suoriutumiseen ja elämänhallintaan, tukea sosiaalisiin vuorovaikutussuhteisiin. Sosiaalisen kuntoutuksen tarkoituksena voi olla myös tuki sijoittumiseen työ-, työkokeilu-, opiskelu-, työpaja- tai kuntoutuspaikkaan.
Ammatillinen tukihenkilötoiminta on sosiaalihuoltolain tai lastensuojelulain perusteella järjestettävää palvelua, jonka tehtävänä on lapsen, nuoren ja perheen yksilöllinen tukeminen, voimavarojen vahvistaminen ja hyvinvoinnin sekä osallisuuden edistäminen. Ammatillinen tukihenkilötoiminta voi toteutua kaikissa lapsen ja perheen arjen ympäristöissä, kuten kotona, koulukäyntiin liittyen, harrastuksissa ja vastaavissa.
Lapsen ja vanhemman tapaamisten valvonta tarkoittaa sosiaalihuoltolain tai lastensuojelulain perusteella järjestettävää palvelua, jossa tapaamisten valvonnalla huolehditaan siitä, että lapsen ja vanhemmat tapaaminen toteutuu lapsen edun mukaisesti silloin, kun lapsi ja vanhempi asuvat erillään joko lapsenhuoltolakiin perustuen taikka lastensuojelun sijaishuollossa. Valvotuissa vaihdoissa valvoja huolehtii, että lapsi siirtyy sopimuksen tai päätöksen mukaisesti vanhemmalta toiselle. Tuetuissa tapaamisissa valvoja on käytettävissä tapaamisen ajan. Valvotuissa tapaamisissa valvoja on tapaamisen ajan näkö- ja kuuloyhteydessä lapseen ja vanhempaan.
Kasvatus- ja perheneuvonta on lapsen hyvinvoinnin, yksilöllisen kasvun ja myönteisen kehityksen edistämiseen, vanhemmuuden tukemiseen sekä lapsiperheiden suoriutumisen ja omien voimavarojen vahvistamisen edistämiseen tarkoitettu monialainen palvelu, johon kuuluu sosiaalityön, psykologian ja lääketieteen sekä tarpeen mukaan muu asiantuntemus. Kasvatus- ja perheneuvontaan sisältyy lasten kasvuun ja kehitykseen, perhe-elämään, ihmissuhteisiin ja sosiaalisiin taitoihin liittyvää arviointia, ohjausta, asiantuntijaneuvontaa ja muuta tukea.
Palveluntuottajarekisterin kohde ja toiminta on kuvattu liitteessä "Palveluntuottajarekisterin periaatteet". Hankinnan kohde kuvataan tarkemmin kunkin palveluntuottajarekisterin sisäisen tarjouspyynnön liitteenä olevassa palvelukuvauksessa.


Award value: 300000000